Полошко - кумановска епархија - Википедија

# Полошко - кумановска епархија

### Од Википедија, слободна енциклопедија

Полошко - кумановската епархија го зафаќа северозападниот дел од Република Македонија и е дел од живиот организам на Македонската Православна Црква.

Нејзин надлежен епархиски архиереј е Митрополитот Кирил од 1971 година, па сè до денес.

Епархијата се состои од пет aрхиерејски намесништва, во кои има 202 цркви, 28 манастири, 54 параклиси и 194 места каде се поставени крстови, а на кои во годината по разни поводи се собираат голем број верници.

- Архиејско намесништво Тетово: 72 цркви, 10 манастири, 6 параклиси и еден крст.
- Архиерејско намесништво Гостивар: 45 цркви, 6 манастири, 20 параклиси и 4 крстови.
- Архиерејско намесништво Куманово: 60 цркви, 8 манастири, 12 параклиси и 120 крстови.
- Архиерејско намесништво Кратово: 12 цркви, 3 манастири, 9 параклиси и 19 крстови.
- Архиерејско намесништво Крива Паланка: 13 цркви, еден манастир, 7 параклиси и 50 крстови.

## [уреди] Најпознати манастири

- Манастир на свети великомаченик Георгиј, Старо Нагоричане
- Манастир на свети Јоаким Осоговски, Крива Паланка
- Манастир на свети Никола, Псача
- Манастир на свети Атанасиј Велики, Лешок
- Манастир на Пресвета Богородица, Матејче

Епархијата обединува околу 200.000 верници, православни христијани. Преку петте архиерејски намесници и преку црковните и манастирските настојателства, се координираат работите на црковно-духовен и финансиско-материјален план на целиот нејзин простор. Административно-организационата дејност се извршува од страна на надлежниот Епархиски Архиереј г. Кирил и секретарот на истата, протоѓагонот Вичко Гочевски.

Оваа Епархија има над 40 активни свештеници и неколку пензионери.

Изградени 26 цркви, 11 манастири, 69 обновени и изградени објекти за крштевки и парастоси. Над поголем број цркви и манастири се извршени сеопфатни санациони и реставраторски работи.

Најголем проблем со кои оваа Епархија се соочува се огромните пустошења и штети кои се направени во текот на 2001 година, кога се ограбени, осквернети и опожарени околу 30–тина цркви и неколку манастири, меѓу кои манастирот на Свети Атанасиј Велики во с. Лешок, кој беше миниран и до земја разрушен, како и манастирот на Пресвета Богородица во с. Матејче.

Преземено од "http://mk.wikipedia.org../../../%D0%BF/%D0%BE/%D0%BB/%D0%9F%D0%BE%D0%BB%D0%BE%D1%88%D0%BA%D0%BE_-_%D0%BA%D1%83%D0%BC%D0%B0%D0%BD%D0%BE%D0%B2%D1%81%D0%BA%D0%B0_%D0%B5%D0%BF%D0%B0%D1%80%D1%85%D0%B8%D1%98%D0%B0.html"

Категории: Македонска Православна Црква | Македонска Православна Црква (епархии) | Полошко - кумановска епархија

##### Views

- Статија
- Разговор
- Тековна верзија

##### Пребарај